  Майя Бывальцева 19-тӥ коньывуонэ, сӥзьыл зоро куазь вуэмен, Удмуртиысь нюлэсъёсын тылпу потонлы кышкытлыко вакыт йылпумъяськиз. Со сярысь элькунысь инкуазь узырлыкъёсъя но инкуазез утёнъя министерстволэн пресс-службаез ивортӥз. Таяз арын Удмуртиын оглом 1,7 гектар вылын 20 тылпуосты шараязы. Кылем арен ӵошатыса, туэ соослэн быдӟалазы куинь поллы ӧжытгес. Нюлэсъёслы матысь бусыосын 14,5 гектар вылын укмыс пол тылпу потылӥз. Тодэ вайытом, нюлэсъёсын тылпу потонлы кышкытлыко вакыт элькунын 20-тӥ оштолэзе кутскиз, нош 1-тӥ куартолэзе тылпулэсь утиськонъя нимысьтыз режим ялэмын вал. Тегъёс: Ижкар тылпу Удмуртия нюлэс инкуазь Инкуазьузырлыкъяминистерство  